Az 1956-os szabadságharc és forradalmat követő megtorlások során bizonyítottan legalább 27 fogvatartottra kért ügyészként halálos ítéletet. Jellemzően olyan büntetőeljárásokban képviselte a vádhatóságot, melyek közemberek és nem politikailag kiemelt fontosságú személyek ellen folytak. A diktatúrát korlátlanul kiszolgáló ügyészként a kiskorú Mansfeld Péter és társai ellen folytatott perben amellett érvelt, hogy a politikai, államellenes bűncselekményeknél nem számít, hogy az elkövető felnőtt-e vagy kiskorú.